Jorge Icaza

Nofelydd, dramodydd, a diplomydd o Ecwador oedd Jorge Icaza Coronel (10 Gorffennaf 1906 – 26 Mai 1978).

Ganwyd yn Quito, prifddinas Ecwador. Cychwynnodd ar yrfa yn ysgrifennu i'r theatr, ond trodd at y nofel pan gafodd ei geryddu am y ddrama El dictador (1933). Mae ei nofel gyntaf, Huasipungo (1934), yn ymwneud â brwydr y bobloedd frodorol yn erbyn y tirfeddianwyr. Dyma enghraifft bwysig o lên y mudiad indigenismo, a bu'n codi cywilydd ar y dosbarth uchaf yn Ecwador yn sgil ei cyhoeddi. Ymhlith ei nofelau eraill, y mwyafrif ohonynt yn bortreadau realaidd o fywydau'r tlodion a'r brodorion, mae En las calles (1934), Media vida deslumbrados (1942), Huairapamushcas (1948), Seis veces la muerte (1954), ac El chulla Romero y Flores (1958).

Yn y 1970au gwasanaethodd Icaza yn llysgennad Ecwador i Beriw a'r Undeb Sofietaidd. Bu farw yn Quito yn 71 oed.

 Cyfeiriadau 

Categori:Diplomyddion o Ecwador
Categori:Dramodwyr Sbaeneg o Ecwador
Categori:Genedigaethau 1906
Categori:Llenorion yr 20fed ganrif o Ecwador
Categori:Marwolaethau 1978
Categori:Nofelwyr Sbaeneg o Ecwador
Categori:Pobl o Quito
Categori:Prosiect WiciLlên